laion/Wikipedia-Exotic huggingface dataset:
দলগ্রাম ইউনিয়ন

দলগ্রাম ইউনিয়ন বাংলাদেশের লালমনিরহাট জেলার একটি প্রশাসনিক এলাকা। এই ইউনিয়নটি রংপুর বিভাগের লালমনিরহাট জেলার কালীগঞ্জ উপজেলার অন্তর্গত; যা কালীগঞ্জ উপেজলার মধ্যাংশে পড়েছে। শেখ রেয়াজউদ্দীন আহমদ - সাহিত্যিক। কালীগঞ্জ উপজেলা; লালমনিরহাট জেলা; রংপুর বিভাগ; বাংলাদেশের ইউনিয়নসমূহের তালিকা। "এক নজরে দলগ্রাম ইউনিয়ন"। গণপ্রজাতন্ত্রী বাংলাদেশ সরকারঃ জাতীয় তথ্য বাতায়ন। ৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৭।  দলগ্রাম ইউনিয়ন - জাতীয় তথ্য বাতায়ন।
লিডস ইউনাইটেড ফুটবল ক্লাব

লিডস ইউনাইটেড ফুটবল ক্লাব (ইংরেজি: Leeds United Football Club; এছাড়াও লিডস ইউনাইটেড এফসি, অথবা শুধুমাত্র লিডস ইউনাইটেড নামে পরিচিত) হচ্ছে লিডস ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৯১৯ সালের ১৭ই অক্টোবর তারিখে লিডস সিটি ফুটবল ক্লাব ভেঙ্গে প্রতিষ্ঠিত হয়েছে। লিডস ইউনাইটেড তাদের সকল হোম ম্যাচ লিডসের এলান্ড রোডে খেলে থাকে; যার ধারণক্ষমতা হচ্ছে ৩৭,৭৯২। বর্তমানে এই ক্লাবের ম্যানেজারের দায়িত্ব পালন করছেন ডানিয়েল ফারকে এবং সভাপতির দায়িত্ব পালন করছেন পরাগ মারাঠে। স্কটিশ রক্ষণভাগের খেলোয়াড় লিয়াম কুপার এই ক্লাবের অধিনায়কের দায়িত্ব পালন করছেন। ঘরোয়া ফুটবলে, লিডস ইউনাইটেড এপর্যন্ত ১২টি শিরোপা জয়লাভ করেছে; যার মধ্যে ৩টি ইংরেজ প্রথম বিভাগ/প্রিমিয়ার লিগ, ৪টি ইএফএল চ্যাম্পিয়নশিপ, ১টি এফএ কাপ এবং ১টি ইএফএল কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লিডস ইউনাইটেডের সবচেয়ে বড় সাফল্য হচ্ছে ১৯৭৪–৭৫ ইউরোপীয় কাপের রানার-আপ হওয়া, যেখানে তারা জার্মান ক্লাব বায়ার্ন মিউনিখের কাছে ২–০ গোলের ব্যবধানে পরাজিত হয়েছিল। লিডস ইউনাইটেড হোম ম্যাচে সাদা রঙের জার্সি পরিধান করে। ক্লাবটির লোগোতে ইয়র্কের সাদা গোলাপ লক্ষ্য করা যায় এবং ১৯৭২ সালে প্রকাশিত মার্চিং অন টুগেদার নামক গানটি হচ্ছে এই ক্লাবের দলীয় সঙ্গীত। লিডস ইউনাইটেডের প্রতিদ্বন্দ্বীদের মধ্যে উল্লেখযোগ্য হচ্ছে ম্যানচেস্টার ইউনাইটেড এবং চেলসি। এছাড়াও ক্লাবটির স্থানীয় প্রতিদ্বন্দ্বীদের মধ্যে অন্যতম হচ্ছে হাডার্সফিল্ড টাউন, শেফিল্ড ইউনাইটেড, ব্র্যাডফর্ড সিটি এবং শেফিল্ড ওয়েঞ্জডে। "Premier League Handbook 2020/21" (পিডিএফ)। Premier League। পৃষ্ঠা 20। ২৫ সেপ্টেম্বর ২০২০ তারিখে মূল (PDF) থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "49ers Enterprises increases Leeds United ownership stake to 37% after latest investment"। ২৪ মে ২০১৮ তারিখে মূল থেকে আর্কাইভ করা। সংগ্রহের তারিখ ৫ জুন ২০২১।  "Football League FC"। Football League FC। সংগ্রহের তারিখ ২০১৯-০৭-০৪।  লিডস ইউনাইটেড ফুটবল ক্লাব - বিবিসি স্পোর্টস: ক্লাব সংবাদ - সাম্প্রতিক ফলাফল - পরবর্তী সময়সূচী - ক্লাব তারকাবৃন্দ Official website
সারাহ অলড্রিজ

সারাহ অল্ড্রিজ (ইংরেজি: Sarah Aldridge) আনিদা মার্চেন্টের (Anyda Marchant) ডাক নাম (জানুয়ারী ২৭, ১৯১১- জানুয়ারী ১১, ২০১৬), তিনি ১৯৭৩ সালে নাইয়াদ প্রেসের ১৯৯৫ সালে A&M Books এর সহপ্রতিষ্ঠাতা ছিলেন। তিনি নারী সমকামীদের নিয়ে জনপ্রিয় কথাসাহিত্যের লেখক। মার্চেন্ট লংওর্থি এবং মুড মার্চেন্টের কন্যা ছিলেন, ছয় বছর বয়সে ওয়াশিংটন ডিসিতে স্থানান্তরিত হন ওয়াশিংটন ডিসি জাতীয় বিশ্ববিদ্যালয় থেকে ১৯৩৩ সালে আইনে স্থাতক করার পর, চর্চা করার জন্য ভার্জিনিয়া এবং ওয়াশিংটন ডিসিতে ভর্তি হন। বারে প্রথম মহিলা হিসেবে তিনি পাস করেন। ১৯৭২ এর আগ পর্যন্ত ১৮ বছর ধরে তিনি ওয়ার্ল্ড ব্যাংকের এটর্নী হিসেবে লিগাল ডিপার্টমেন্টে দায়িত্ব পালন করেন। সারাহ অল্ড্রিজ, বিভিন্ন সাহিত্যমুলক রচনা সৃষ্টি করেছেন। তার প্রথম কাজ ছিল একটি ছোট গল্প, যা দ্য ল্যাডারে প্রকাশিত হয়। তার চৌদ্দটি নারী সমকামী ভিত্তিক উপন্যাস প্রকাশিত হয়। এদেএ মধ্যে আছে, অল ট্রু লাভারস, টটি, অ্যা ফ্লাইট অব এঞ্জেলস, দ্য লেইট কামার এবং দ্য নেস্টিং প্লেস। আলড্রিজ মুরিয়াল ইনেজ ক্রফোর্ডের (Muriel Inez Crawford) (২১ এপ্রিল, ১৯১৪- ৭ জুন ২০০৬) সাথে ১৯৪৭ সালে দেখা করেন। এই দম্পতি আল্ড্রিজের মৃত্যুর আগ পর্যন্ত ৫৭ বছর ধরে একত্রে ছিলেন। আল্ড্রিজ ২০০৬ সালের ১১ জানুয়ারী রিহবথ বীচে তার নিজের বাসায় মারা যান। মৃত্যুকালে তার বয়স হয়েছিল ৯৪ বছর। তিনি ২০০৭ সালে মরণোত্তর গোল্ডেম ক্রাউন লিটারেরী সোসাইটি ট্রেইলব্লাজার এওয়ার্ডে ভুষিত হন। তার প্রথম উপন্যাস দ্য লেইটকামার ২০০৯ সালে এ&এম বুকস দ্বারা পুনমুদ্রিত হয়। তার বইটি ২০০৯ সালে[স্থায়ীভাবে অকার্যকর সংযোগ] ডিজিটাল ফরম্যাটে প্রকাশিত হয়। Lambda Literary Foundation WordIsUp [১] Windy City Media Obituary "Koymasky Living Room Bios"। ১ মার্চ ২০০৬ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  Shinhoster Lamb, Yvonne (ফেব্রুয়ারি ৭, ২০০৬)। "Anyda Marchant; Author, Publisher"। The Washington Post।  The Latecomer Legacy Project
শেখ হবিবর রহমান

শেখ হবিবর রহমান সাহিত্যরত্ন (১৮৯১ - ৭ মে ১৯৬২) হলেন বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন। শেখ হবিবর রহমান ১৮৯১ সালে বর্তমান মাগুরা জেলার শালিখা উপজেলার ঘোষগাতি গ্রামে জন্মগ্রহণ করেন। তাঁর বাবার নাম শেখ দেরাজতুল্লাহ এবং দাদার নাম শেখ হেরাজতুল্লাহ। তিনি শিক্ষক হিসাবে ১৯১৪ সালে যশোর জিলা স্কুলে কর্মজীবন শুরু করেন এবং পর্যায়ক্রমে ১৯৩০ সাল পর্যন্ত বারাসাত সরকারি উচ্চ বিদ্যালয়, হুগলি ব্রাঞ্চ স্কুল ও বারাকপুর সরকারি উচ্চ বিদ্যালয়ে শিক্ষকতা করে খুলনায় মক্তব সাব-ইনস্পেক্টর হিসাবে ১৯৪৪ সালে অবসর গ্রহণ করেন। পরবর্তীকালে, তিনি ১৯৫১ সাল থেকে ১৯৬০ সাল পর্যন্ত খুলনা করোনেশন বালিকা বিদ্যালয়েও শিক্ষকতা করেন। হবিবর রহমান ১৯৬২ সালের ৭ মে খুলনায় মৃত্যুবরণ করেন। হবিবর রহমান সাপ্তাহিক মোহাম্মদী পত্রিকার সহকারী সম্পাদক (১৯১৪) এবং মাসিক বঙ্গনূর (১৯১৯) ও ঊষা পত্রিকার সম্পাদক হিসাবে দায়িত্ব পালন করেন। তিনি কলকাতায় ‘‘পারিজাত সাহিত্য কুটির’’ প্রতিষ্ঠা করেন। তার বিখ্যাত সাহিত্য-কর্মগুলো হলোঃ পারিজাত (১৯১২), আবে হায়াত (গজল গ্রন্থ, ১৯১৪), চেতনা (প্রবন্ধ সংকলন, ১৯১৫), পরীর কাহিনী (প্রেম উপাখ্যান, ১৯১৬), নিয়ামত (গল্প গ্রন্থ ১৯১৭), বাঁশরী (কাব্য গ্রন্থ, ১৯১৭), হাসির গল্প (১৯১৭), কোহিনূর (মহাকাব্য, ১৯১৯), আলমগীর (উপন্যাস ১৯১৯), মালাবারে ইসলাম প্রচার (১৯১৯), ভারত সম্রাট বাবর (কিশোর ইতিহাস, ১৯১৯), পরীজাদী গুলবাহার (প্রেম উপাখ্যান, ১৯১৯), সা’দীর কলাম (অনূদিত কাব্যগ্রন্থ, ১৯২৬), সুন্দর বনের কাহিনী (১৯২৭), আমার সাহিত্যজীবন (১৯২৭), গুলশান (কাব্য গ্রন্থ, ১৯২৮), জিনপরী (প্রম উপাখ্যান, ১৯২৮), গুলিস্তাঁ (বঙ্গানুবাদ, ১৯৩৩), বুস্তা বঙ্গানুবাদ (১৯৩৩) ছেলেদের হযরত মুসা (১৯৩৪), কর্মবীর মুন্শী মেহেরুল্লাহ্ (১৯৩৪), ছোটদের গল্প (১৯৩৫), ভারত সম্রাট বাবর (১৯৩৬), সংক্ষেপে বিষাদ সিন্ধু (১৯৩৭), ভূতের বাপের শ্রাদ্ধ (কিশোর কাব্য সংকলন, ১৯৪৩), শয়তানের সভা (সচিত্র ব্যঙ্গরসাত্মক গদ্যরচনা, ১৯৪৬), মোল্লা বাকাউল্লাহ (গল্প গ্রন্থ, ১৯৪৭), ইসলাম ও অন্যান্য ধর্ম (প্রবন্ধ পুস্তক, ১৯৪৯), মরণের পরে (গদ্য, ১৯৫৫), হায়াতে সাদী, বুস্তার গল্প ধর্মবিদ্বেষ ও ইসলাম ইত্যাদি। ‘নদীয়া সাহিত্য সভা’ তাকে ‘‘সাহিত্যরত্ন’’ উপাধিতে ভূষিত করে। সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে। বাংলা একাডেমির সম্মানসূচক ফেলোশিপপ্রাপ্তগণের তালিকা। "মাগুরা জেলার প্রখ্যাত ব্যক্তিত্ব: শেখ হবিবর রহমান সাহিত্যরত্ন"। বাংলাদেশ জাতীয় তথ্য বাতায়নঃ মাগুরা জেলা। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  "বাংলা একাডেমি সম্মানসূচক ফেলোশিপ"। বাংলা একাডেমি। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  "দেশবীক্ষণঃ মাগুরা জেলার প্রখ্যাত ব্যক্তিত্ব"। দৈনিক যায় যায় দিন অনলাইন। ৩০ অক্টোবর ২০১৪। সংগ্রহের তারিখ ১৭ ডিসেম্বর ২০১৭।  বদিউজ্জামান (জানুয়ারি ২০০৩)। "রহমান, শেখ হবিবর"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৭ ডিসেম্বর ২০১৭।  ইউআরএল–উইকিসংযোগ দ্বন্দ্ব (সাহায্য) শেখ হবিবর রহমান সাহিত্যরত্ন ওয়েব্যাক মেশিনে আর্কাইভকৃত ২৮ জানুয়ারি ২০১৮ তারিখে - জাতীয় তথ্য বাতায়ন হতে সংকলিত নিবন্ধ। শেখ হবিবর রহমান - বাংলাপিডিয়া হতে সংকলিত নিবন্ধ।
হ্যারি ডিন

হ্যারি ডিন (ইংরেজি: Harry Dean; জন্ম: ১৩ আগস্ট, ১৮৮৪ - মৃত্যু: ১২ মার্চ, ১৯৫৭) ল্যাঙ্কাশায়ারের গারস্ট্যাং এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। বামহাতি ফাস্ট-মিডিয়াম সুইং কিংবা উপযুক্ত পরিবেশে ধীরগতিসম্পন্ন স্পিন বোলিং করতেন। ১৯০৬ সালে ল্যাঙ্কাশায়ারের পক্ষে যোগ দেন। প্রথম মৌসুমেই ৬০ উইকেট দখল করে সবিশেষ কৃতিত্বের পরিচয় দেন। ১৯০৭ সালে শতাধিক উইকেট পেলেও বেশ রান দিয়ে ফেলেন। তবে, জর্জ হার্স্টের বোলিংয়ের সাথে মিল রেখে অগ্রসর হওয়ায় বেশ সাফল্য লাভ করতে থাকেন। শুষ্ক আবহাওয়ায় স্লো-মিডিয়াম স্পিনার হিসেবে আবির্ভূত হন। ১৯১০ সালে ১৩৭ উইকেট দখল করে ল্যাঙ্কাশায়ারের প্রথম একাদশের সেরা বোলারের মর্যাদা লাভ করেন। ১৯১১ সালে ওয়াল্টার ব্রিয়ারলি ব্যবসায়িক দায়বদ্ধতার কারণে খেলা থেকে সরে আসলে ডিনের ওপর চাপের সৃষ্টি হয়। তাস্বত্ত্বেও কাউন্টি চ্যাম্পিয়নশীপে ১৫৭ উইকেট পান যা প্রথম-শ্রেণীর ক্রিকেটে নিকটতম বোলারের চেয়ে ২৩ উইকেট বেশি ছিল। ছয় খেলায় ব্রিয়ারলির সাথে অংশ নিয়ে দুজনে অবিস্মরণীয় বোলিং নৈপুণ্য প্রদর্শন করেন। ক্যান্টারবারিতে কেন্টের বিপক্ষে শুরুতেই তারা আট উইকেট তুলে নেন মাত্র ৫৮ রানে। খেলায় দুজনে সবগুলো উইকেট লাভ করেন। তন্মধ্যে, ব্রিয়ারলি ১২/২১৮ ও ডিন পান ৮/১৪৪। এরফলে কেন্টের হ্যাট্রিক শিরোপায় বাঁধা হয়ে দাঁড়ায়। ১৯১২ সালে স্পিনের দিকে ঝুঁকে পড়েন তিনি। ওল্ড ট্রাফোর্ডে ওরচেস্টারশায়ারের বিপক্ষে ১৩/৪৯ ও কেন্টের বিপক্ষে ১৫ উইকেট দখল করেন। ১৯১৩ সালে বৃষ্টি আক্রান্ত গোলাপের খেলায় সেরা ক্রীড়াশৈলী প্রদর্শন করেন। প্রথম ইনিংসে ৯/৬২ ও দ্বিতীয় ইনিংসে ৮/২৯ পান। খেলায় তার বোলিং পরিসংখ্যান ছিল ১৭/৯১ যা অদ্যাবধি প্রথম শ্রেণীর খেলায় ল্যাঙ্কাশায়ারের পক্ষে বা ইয়র্কশায়ারের বিপক্ষে সেরা হিসেবে চিহ্নিত। ১৯১৪ সালে মৌসুমের প্রথমার্ধের অধিকাংশ সময়ই খেলার বাইরে অবস্থান করেন। তবে ফিরে এসে শক্তিশালী হ্যাম্পশায়ারের বিপক্ষে ১৩/৮৪ পেয়েছিলেন। ১৯১৯ সালে বেশ দূর্বল ক্রীড়াশৈলী উপহার দেন। কিন্তু, ১৯২০ সালে স্বরূপ ধারণ করে সমালোচকদের উপযুক্ত জবাব দেন। ১২০ উইকেট নেন তিনি। লরেন্স কুককে সাথে নিয়ে ল্যাঙ্কাশায়ারকে দ্বিতীয় স্থানে নিয়ে যান। ১৯১২ সালের ত্রি-দেশীয় প্রতিযোগিতায় তিন টেস্টে অংশ নেন। গ্রীষ্মের ঐ প্রতিযোগিতায় দক্ষিণ আফ্রিকার বিপক্ষে দুইবার ও অস্ট্রেলিয়ার বিপক্ষে এক খেলায় তার উপস্থিতি ছিল। পোতানো পিচের অস্ট্রেলিয়ার বিপক্ষে উনিশ রানে চার উইকেট পান। নিজ দেশে অনুষ্ঠিত পরবর্তী সিরিজ শুরু হবার পূর্বে অবসরের কথা জানান দেন। ১৯২৬ সাল পর্যন্ত খেলা চালিয়ে যান। অবসর নেয়ার পর রোসাল স্কুলের কোচের দায়িত্ব পালন করেন হ্যারি ডিন। ৭৩ বছর বয়সে ১২ মার্চ, ১৯৫৭ তারিখে ৭৩ বছর বয়সে ল্যাঙ্কাশায়ারের গারস্ট্যাং এলাকায় দেহাবসান ঘটে তার। The Times; June 4, 1909; p. 12 Pardon, Sydney H.; John Wisden’s Cricketers’ Almanac; Forty-Eighth Edition (1911); Part II, p. 67 First-Class Bowling in England in 1911 by Wickets Pardon, Sydney H.; John Wisden’s Cricketers’ Almanac; Forty-Ninth Edition (1912); Part II, p. 37 Pardon, Sydney H.; John Wisden’s Cricketers’ Almanac; Fifty-Second Edition (1915); Part II, p. 191 লরি ন্যাশ টম কেন্ডল আলবার্ট ট্রট অ্যালেক হারউড উইকিমিডিয়া কমন্সে হ্যারি ডিন সংক্রান্ত মিডিয়া রয়েছে। ইএসপিএনক্রিকইনফোতে হ্যারি ডিন (ইংরেজি) ক্রিকেটআর্কাইভে হ্যারি ডিন (সদস্যতা প্রয়োজনীয়) (ইংরেজি)
ভীমকুণ্ড

ভীমকুণ্ড মধ্যপ্রদেশের একটি প্রাকৃতিক জলাধার ও পবিত্র স্থান যা ছতরপুর জেলায় অবস্থিত। এটি ছতরপুর থেকে প্রায় ৮০ কিমি দূরত্বে অবস্থিত। এই কুণ্ডের জল চমকপ্রদভাবে নীল রঙের। এই কুণ্ডের গভীরতা অসীম বলে বিশ্বাস করা হয়। স্থানীয়রা বলছেন, ভীমকুণ্ডের জলস্তর ২০০৪ সালে যখন সুনামি আঘাত হানে তখন প্রায় ৩০ মিটার পর্যন্ত বেড়ে যায়। হিন্দু মহাকাব্য মহাভারতে পাণ্ডবদের বর্ণনায় ভীমকুণ্ডের উল্লেখ করা হয়েছে। দ্রৌপদী তপ্ত সূর্যের কারণে ক্লান্তি ও তৃষ্ণার্ত বোধ করলে; পাণ্ডবগণের মধ্যে বেশি শক্তিধর ভীম তার গদা দ্বারা মাটিতে আঘাত করে এবং জল বের হওয়া শুরু হয় ও এভাবে এই জলাধারটির উৎপত্তি হয়। এই কুণ্ডটি একটি ভূগর্ভস্থ গুহার মধ্যে ও গুহার মুখ থেকে প্রায় ৩০ মিটার ভেতরে অবস্থিত। প্রবেশদ্বারের বামে একটি ছোট শিবলিঙ্গ আছে; কিন্তু এখানে সত্যিই বিস্ময়কর ব্যাপার হল, গুহার ছাদে কুণ্ডের ঠিক উপরে একটি ছোট খোলের মতো গর্ত আছে, কারণ হিসেবে বিশ্বাস করা হয় যে এই স্থানটি ভীমের গাদা দিয়ে আঘাত করার ফলে হয়েছে। এই জলাধারটির গভীরতা অসীম বলে বিশ্বাস করা হয়। জলাধারটির চমকপ্রদ নীল জল ও লাল পাথরের দেওয়াল মিলে বৈপরীত্যের সুন্দর উদাহরণের সৃষ্টি করেছে। এর চার পাশে আরও কিছু গুহা রয়েছে কিন্তু গুহাগুলোর কোথায় যাচ্ছে তার সন্ধান কোনও যথেষ্ট সাহসী দিতে পারেননি। এ কারণে এটিকে রহস্যময় ও উত্তেজনাপূর্ণ মনে করা হয়; এবং মহাকাব্যে বর্ণিত ধারণায় লোক বিশ্বাস করে। আরেকটি কিংবদন্তি আছে যে, ঋষি নারদ ভক্তিভরে প্রভু বিষ্ণুর প্রশংসায় গন্ধর্ব গানের (স্বর্গীয় গান) সাধনা করেছিলেন। তার ভক্তিতে প্রভু বিষ্ণু প্রসন্ন হয়ে এই কুণ্ডটিতে আবির্ভূত হন; এবং বিষ্ণুর নীল রঙের কারণে কুণ্ডের জল নীল রঙে পরিণত হয়। বলা বাহুল্য, এই জলাধারটি নীলকুণ্ড ও ঋষির নামানুসারে নারদকুণ্ড নামেও পরিচিত। "BheemKund – The Mystery of Turquoise Water Kund - Amazing Lesser Known"। www.anotherindia.in (ইংরেজি ভাষায়)। ০১ এপ্রিল ২০১৭। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৭।  এখানে তারিখের মান পরীক্ষা করুন: |তারিখ= (সাহায্য) https://web.archive.org/web/20180116061956/http://www.travelhot.in/TravelExperience/Madhya_Pradesh/Attractions_Of_Madhya_Pradesh.shtml https://www.google.co.in/maps/place/Bhimkund,+Madhya+Pradesh+471311/@24.4384811,79.3738604,17z/data=!3m1!4b1!4m5!3m4!1s0x397881febff595e5:0x51d4e000eccf9ff0!8m2!3d24.4384759!4d79.3761218
জামেয়া তাওয়াক্কুলিয়া রেঙ্গা মাদ্রাসা

জামেয়া তাওয়াক্কুলিয়া রেঙ্গা হচ্ছে সিলেট জেলার দক্ষিণ সুরমা উপজেলার মোগলা বাজারের পার্শ্ববর্তী রেঙ্গায় অবস্থিত একটি মাদ্রাসা। এই মাদ্রাসাটি বাংলাদেশের সিলেট শহর থেকে প্রায় ১৩ কিলোমিটার (৮.১ মা) দক্ষিণ দিকে, সিলেট-মৌলভীবাজার মহাসড়কের পাশে অবস্থিত। ১৯১৯ সালে এই প্রতিষ্ঠান আরকান আলী প্রতিষ্ঠা করেন; অতঃপর এর কাজ তার ছেলে খলীফায়ে মাদানি হযরত মাওলানা বদরুল আলম চালিয়ে যান। এর বর্তমান অধ্যক্ষ মাওলানা শামছুল ইসলাম খলিল এবং ভারপ্রাপ্ত অধ্যক্ষ মাওলানা মুহিউল ইসলাম বুরহান। এই মাদ্রাসা প্রাথমিক, মাধ্যমিক, উচ্চমাধ্যমিক, স্নাতক, এবং স্নাতকোত্তর ইসলামী শিক্ষা প্রদান করে। জামেয়াতে একদম শিশু শ্রেণী থেকে উচ্চতর পর্যায় পর্যন্ত শিক্ষাদান করে থাকে। শিক্ষাস্তর : ১. নূরানি বিভাগ। ২. হিফ্‌য-উল-কুরআন ৩. সাধারণ ইসলামি শিক্ষা। শিক্ষাবিভাগ তিন স্তরে বিভক্তঃ ১) কিতাব বিভাগ, ২) হিফয বিভাগ, ৩) নূরানি বিভাগ কিতাব বিভাগে পাঁচটি মারহালা বা স্তরঃ ১.ইবতিদাইয়্যাহ (প্রাথমিক) ২.মুতাওয়াসসিতা (মাধ্যমিক) ৩.সানাবিয়্যা (উচ্চ মাধ্যমিক) ৪.ফযিলত (স্নাতক) ৫.তাকমীল (মাস্টার্স)। হিফয বিভাগঃ হিফয বিভাগে হিফযে কুরআন ২০১৫ সালের মোতাবেক, এই প্রতিষ্ঠানে ৪২ জন কর্মকর্তা (প্রশাসনিক এবং শিক্ষা বিষয়ক) এবং প্রায় ১৩৫০জন শিক্ষার্থী রয়েছে। Jamia Tawakkulia Renga Madrasah (Darul Hadith)। Wikimapia.org "Jamia Tawakkulia Renga at a Glance (page 1)"। জামেয়া তাওয়াক্কুলিয়া রেঙ্গা (ইংরেজি ভাষায়)। ৪ মার্চ ২০১৬ তারিখে মূল থেকে আর্কাইভ করা।  "Jamia Tawakkulia Renga at a Glance (page 2)"। জামেয়া তাওয়াক্কুলিয়া রেঙ্গা (ইংরেজি ভাষায়)। ২৪ সেপ্টেম্বর ২০১৫ তারিখে মূল থেকে আর্কাইভ করা।  ক্বাসিমী, এহতেশামুল হক (২৪ ডিসেম্বর ২০১৯)। "জামেয়া তাওয়াক্কুলিয়া রেঙ্গা : ইলমে দ্বীনের সূতিকাগার"। দৈনিক জালালাবাদ। ১৫ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২২।  আব্দুল বাছির সরদার, মুহাম্মদ (২৭ ডিসেম্বর ২০১৯)। "দস্তারবন্দী : এক আত্মতৃপ্তির মহাসম্মিলন"। দৈনিক জালালাবাদ। ১৫ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২২।
আত্মজীবনী

আত্মজীবনী হচ্ছে লেখকের স্বরচিত জীবনচরিত বা আত্মকথা। আত্মজীবনী বিশ্বের অন্যান্য সাহিত্যের মতো বাংলা সাহিত্যেও একটি বিশেষ স্থান তৈরি করতে সক্ষম হয়েছে। উনিশ শতকের আগে বাংলা ভাষায় কোনো আত্মজীবনী লেখা হয়নি। প্রাচীন ও মধ্যযুগের গীতিকবিতায় ভণিতার মাধ্যমে আত্মপরিচয় তুলে ধরার প্রয়াস লক্ষিত হয়। কাহিনীকাব্যে আত্মপরিচয় অনেকটা বিস্তৃত আকারে লেখা হয়েছে। চন্ডীমঙ্গল কাব্যে মুকুন্দরাম চক্রবর্তী ও পদ্মাবতী কাব্যে আলাওল এভাবে নিজের পরিচয় দিয়েছেন। কিন্তু এগুলো আধুনিক ধারার আত্মজীবনীর মধ্যে পড়ে না। সাহিত্য হিসেবে আত্মজীবনীর উপযুক্ত প্রকাশ ঘটে উনিশ শতকের গোড়ার দিকে। দেওয়ান কার্তিকেয়চন্দ্র রায় প্রথম আত্মজীবনী রচনা করেন। উনিশ শতকের মধ্যভাগে কতিপয় সামাজিক-রাজনৈতিক বিদ্রোহের মধ্য দিয়ে জাতীয়তাবোধ ও স্বাধিকার চেতনা জাগ্রত হলে আত্মচরিত রচনার প্রচেষ্টা বৃদ্ধি পায়। তবে সকল আত্মজীবনী এক মাপের ও এক চরিত্রের নয়। কেউ কেউ আত্মজীবনী রচনার ক্ষেত্রে বাল্যস্মৃতির ওপর অধিকতর গুরুত্ব দিয়েছেন, আবার কেউ কেউ গুরুত্ব দিয়েছেন কর্মজীবনের ওপর। কিছু কিছু আত্মজীবনী আছে যেগুলির রচয়িতা সমকালীন আর্থ-সামাজিক সম্পর্কের ওপর অধিকতর গুরুত্ব দিয়েছেন। আত্মজীবনী রচনা করতে গিয়ে বাল্যস্মৃতির ওপর গুরুত্ব দিয়েছেন এমন বিশিষ্ট কয়েকজন লেখক ও তাদের জীবনীগ্রন্থের নাম হলো: রবীন্দ্রনাথ ঠাকুর এর জীবনস্মৃতি ও ছেলেবেলা, শরৎচন্দ্র চট্টোপাধ্যায় এর বাল্যস্মৃতি, সত্যেন্দ্রনাথ ঠাকুর এর আমার বাল্যকথা, গিরিশচন্দ্র বিদ্যারত্ন এর বাল্যজীবন, মন্মথনাথ মজুমদার এর আদর্শ ছাত্রজীবন ইত্যাদি। এ ছাড়া অনেক পূর্ণাঙ্গ আত্মজীবনীতেও বাল্যস্মৃতি উল্লেখযোগ্য। "আত্মজীবনী"।
জামিয়া লুৎফিয়া আনওয়ারুল উলুম হামিদনগর বরুণা

জামেয়া লুথফিয়া আনোয়ারুল উলুম হামিদনগর, বরুনা মাদ্রাসা নামেও পরিচিত, বাংলাদেশের সিলেট অঞ্চলের একটি সবচেয়ে পুরাতন এবং প্রসিদ্ধ কওমি মাদ্রাসা। ১৯৪১ সালে, দারুল উলুম দেওবন্দ শায়খুল ইসলাম স্যাইয়াদ হুসাইন আহমদ মাদানী এর একজন শিষ্য এবং খলীফা লুৎফুর রহমান বর্ণভী "জামেয়া লুথফিয়া আনোয়ারুল উলুম হামিদনগর" মাদ্রাসা প্রতিষ্ঠা করেন। এই প্রতিষ্ঠানে ধর্মীয় ও পার্থিব বিষয়ে শিক্ষা নিতে ১৫০০ শিক্ষার্থী অধ্যয়নরত এবং ৫৫জন শিক্ষক কর্মরত আছেন। মাদ্রাসাটি দিনদিন এগিয়ে যাচ্ছে। এই মাদ্রাসাটি প্রাথমিক শ্রেণী থেকে শুরু করে উচ্চতর ডিগ্রী তাকমিল ফীল হাদিস (টাইটেল) পর্যন্ত ইসলামি শিক্ষা প্রদান করে থাকে। নিচের বিভাগসমূহে উচ্চতর ডিগ্রী প্রদান করা হয়: হিফ্‌য-উল-কুরআন বিভাগ তাজউইদ বিভাগ ফতোয়া বিভাগ এবং অন্যান্য গুরুত্বপূর্ণ বিভাগ। মাসিক হেফাজতে ইসলাম বাংলায় একটি মাসিক ম্যাগাজিন যা "জামেয়া লুথফিয়া আনোয়ারুল উলুম হামিদনগর" মাদ্রাসা প্রকাশ করে থাকে। হুসাইন আহমদ মাদানির শিষ্য লুৎফুর রহমান বণর্ভী ১৯৭৩ সালে এই পত্রিকাটি প্রতিষ্ঠা করেন। পত্রিকার প্রথম সম্পাদক ছিলেন আবদুর রহব ইসামতি, পরবর্তীতে আবদুল গফুর মোমেনশাহী। প্রথমে পত্রিকাটি হাতে লিখে প্রকাশ করা হত। এভাবে কিছুকাল চলার পর পাঠক ও গ্রাহকদের আগ্রহে হুসাইন আহমদ মাদানির নামানুসারে ‘মাদানি প্রেস’ নামে একটি ছাপাখানা প্রতিষ্ঠা করা হয়। এ প্রেস থেকে পত্রিকাটি দীর্ঘদিন নিয়মিত চলার পর দিন দিন পাঠক চাহিদা বৃদ্ধি পেতে থাকে। অতঃপর পত্রিকাটি ১৯৮৩ সালের জুন মাস থেকে আবদুস সালাম চৌধুরী ও পরবর্তীকালে আবদাল হোসেন খানের সম্পাদনায় সাপ্তাহিক পত্রিকায় রূপান্তরিত হয়। এভাবে দীর্ঘদিন চলার পর মাঝখানে অনিয়মিত হয়ে যায়। পরবর্তীতে যুক্তরাজ্যের ভক্তদের বিশেষ সহযোগিতায় মার্চ ২০০৪ সাল থেকে মাসিক হিসেবে নিয়মিতভাবে জামিয়া লুৎফিয়া আনওয়ারুল উলুম হামিদনগর বরুণা থেকে প্রকাশিত হচ্ছে। "সংরক্ষণাগারভুক্ত অনুলিপি"। ১৯ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  "Archived copy" (পিডিএফ)। ২০১২-০৩-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৫-১৮।  "সংরক্ষণাগারভুক্ত অনুলিপি" (পিডিএফ)। ২৬ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  "সংরক্ষণাগারভুক্ত অনুলিপি" (পিডিএফ)। ৪ সেপ্টেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  নূর, আহমেদ (৫ মে ২০২১)। "হেফাজত নামটাও ছিনতাই করা"। কালের কণ্ঠ। সংগ্রহের তারিখ ২৫ জুলাই ২০২১।  গোলাম ছরোয়ার, মুহা. (নভেম্বর ২০১৩)। "বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার (ফিকহ চর্চায় পত্র-পত্রিকা)" (পিডিএফ)। পিএইচডি অভিসন্দর্ভ, ইসলামিক স্টাডিজ বিভাগ, ঢাকা বিশ্ববিদ্যালয়: ৩৬১। ১৫ মে ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুন ২০২১।  নজরুল ইসলাম, শাহ (২৭ ফেব্রুয়ারি ২০১৩)। "আলোর মিনার শায়খে বর্ণভী (রহ.)"। দৈনিক জনতা।  খালিদ হোসেন, আ ফ ম (২১ ফেব্রুয়ারি ২০২০)। "ভাষা চর্চায় এগিয়ে যাচ্ছে কওমি মাদ্রাসা"। দৈনিক সময়ের আলো। সংগ্রহের তারিখ ২৫ জুলাই ২০২১।  "সারাদেশের নিবন্ধিত পত্র-পত্রিকার পরিসংখ্যান"। চলচ্চিত্র ও প্রকাশনা অধিদপ্তর। ২০ জানুয়ারি ২০২১। পৃষ্ঠা ৬৯।
সিলেট বিজ্ঞান ও প্রযুক্তি কলেজ

সিলেট বিজ্ঞান ও প্রযুক্তি কলেজ হচ্ছে বাংলাদেশের সিলেট শহরের একটি উচ্চমাধ্যমিক কলেজ। শাহ জালাল দরগার পাশে মীরের ময়দান এলাকায় এই কলেজটি অবস্থিত। ২০১৪ সালে প্রতিষ্ঠিত এই কলেজটি শহরের মধ্যে বিজ্ঞান শিক্ষায় নিয়োজিত একটি প্রতিষ্ঠান। ২০১৬ সালে উক্ত প্রতিষ্ঠান প্রথমবারের মতো উচ্চ মাধ্যমিক পরীক্ষায় (এইচএসসি) অংশগ্রহণ করে। মুহিবুর রহমান ফাউন্ডেশন কলেজটিকে পরিচালনা করে এবং কলেজ কমিটির বর্তমান সভাপতি হচ্ছেন মো.মুহিবুর রহমান। "Establishment"। Sylhet Science and Technology College। ৪ মে ২০১৬ তারিখে মূল থেকে আর্কাইভ করা।
গ্যারি প্যালিস্টার

গ্যারি এন্ড্রু প্যালিস্টার (জন্ম ৩০ জুন ১৯৬৫, র‌্যামসগেট, কেন্ট, ইংল্যান্ড) একজন ইংরেজ পেশাদার ফুটবল খেলোয়াড়, যিনি ম্যানচেস্টার ইউনাইটেড ক্লাবে আশি ও নব্বই দশকে খেলার জন্য বিখ্যাত। বিলিংহ্যাম টাউন দলের হয়ে তিনি তার ফুটবল জীবন শুরু করেন। ১৯ বছর বয়সে তিনি ডিফেন্ডার হিসেবে মিডলসব্রোতে যোগ দেন। এখানে তিনি ১৫৬টি লিগ ম্যাচ খেলেছেন। তখন থেকেই ম্যানচেস্টার ইউনাইটেড তার প্রতি আগ্রহ দেখায়। অবশেষে ১৯৮৯ সালের ২৯ আগস্ট তৎকালীন ব্রিটিশ রেকর্ড ২.৩ মিলিয়ন পাউন্ড ফির বিনিময়ে তাকে ম্যানচেস্টার ইউনাইটেড তাকে কেনে। এখানে তার উল্লেখযোগ্য অর্জন হচ্ছে উয়েফা কাপ উইনার্স কাপ জেতা, যাতে ইউনাইটেড ২-১ গোলে বার্সেলোনাকে হারায়। যদিও তার রক্ষণভাগের কৃতিত্বের কারণে ম্যানচেস্টার ইউনাইটেডের ১৯৯২-৯৩ সালের লিগ ট্রফি জেতার পথ সুগম হয়েছে, তিনি এ মৌসুমে ব্ল্যাকবার্ন রোভার্সের বিরুদ্ধে একটি দর্শনীয় গোলও করেছেন। ম্যানচেস্টার ইউনাইটেডের পক্ষে খেলা শেষ ১৯৯৭-৯৮ মৌসুমে ম্যানচেস্টার ইউনাইটেড আর্সেনালের পেছনে লিগ দ্বিতীয় হয়। ম্যানচেস্টার ইউনাইটেডে থাকাকালে প্যালিস্টার তিনটি এফএ কাপ চারটি প্রিমিয়ার লিগ একটি লিগ কাপ এবং একটি উয়েফা কাপ উইনার্স কাপ জেতেন। অবসরগ্রহণের পর তিনি নিয়মিত টিভিতে ফুটবল বিশেষজ্ঞ হিসেবে কাজ করছেন। সকারবেসে গ্যারি প্যালিস্টার (ইংরেজি) Gary Pallister profile at thefa.com
গোপালদী জমিদার বাড়ি

গোপালদী জমিদার বাড়ি বাংলাদেশের ঢাকা বিভাগের নারায়ণগঞ্জ জেলার অন্তর্ভুক্ত আড়াইহাজার উপজেলার এক ঐতিহাসিক জমিদার বাড়ি। প্রায় একশত বছর আগে এই গোপালদী জমিদার বাড়ির গোড়াপত্তন হয়। এই জমিদার বাড়িটি আবার সদাসদী জমিদার বাড়ি নামেও পরিচিত। এই গোপালদী এলাকায় ৩ জন জমিদার ছিলেন আর ৩ জন ছিলেন ৩ বংশের। জমিদার বংশগুলো হলো - সর্দার, তেলি ও ভূঁঞা। এই ৩ বংশের জমিদারের মধ্যে সবচেয়ে বড় জমিদার ছিলেন সর্দার বংশধররা। সর্দার বংশের জমিদার ছিলেন শ্রী প্রসন্ন কুমার সর্দার। আর তারা ছিলেন ৩ ভাই। জমিদার শ্রী প্রসন্ন কুমার সর্দারের এক ভাইয়ের নাম ছিলো মরিন্দ্র কুমার সর্দার আর অন্য ভাইয়ের নাম ছিলো শ্রী গোপাল চন্দ্র সর্দার। আর গোপাল চন্দ্রের নাম অনসুারে এই এলাকার নাম হয় গোপালদী। এই জমিদার বংশের শেষ জমিদার ছিলেন গোপাল চন্দ্রের ছেলে খোকন সর্দার। যিনি বাংলাদেশের স্বাধীনতার পরে ভারতে চলে যান। এখানে ৩টি জমিদার বাড়ির আরেকটি হলো ভূঁঞা জমিদার বাড়ি। ভূঁঞা জমিদাররা ছিলেন ২ ভাই। হরিচন্দ্র ভূঁঞা ও কানাইচন্দ্র ভূঁঞা এবং এই জমিদার বংশের শেষ জমিদার ছিলেন জগবন্ধু জমিদার। জমিদার বাড়িটি দোতালা এবং কারুকার্যখচিত। যা ১০১ কক্ষবিশিষ্ট বাড়ি। বাড়িটির সামনে একটি উঠান। উঠানের ৩ দিকে আরো ৩টি বাড়ি। এখানে একটি বিশাল পুকুর আছে এবং এখানে দুটি শানবাঁধানো ঘাট ছিল এবং ঘাটগুলোর মাঝে একটি দেয়াল ছিল। এই ঘাটগুলোর একটিতে পুরুষ, অন্যটিতে মেয়েরা গোসল করত। ঘাটের সিঁড়িগুলো এখনো রয়েছে যা এখন প্রায় ধ্বংসের মুখে। ঢাকা সায়দাবাদ থেকে অভিলাস পরিবহন বাস ছাড়ে গোপালদীর উদ্দেশ্যে। ভাড়া ৮০/- টাকা। গুলিস্তান থেকে দোয়েল বা স্বদেশ পরিবহনে মদনপুর ৪৫ টাকায় নেমে আড়াইহাজার বা গোপালদীতে সিএনজিযোগে আসা যাবে। কলাবাগান থেকে মেঘলা পরিবহন বাস ছাড়ে ভুলতা বা গাউছিয়া। ভাড়া ৬৫/- টাকা। গাউছিয়া নেমে একটু সামনে যেয়ে লোকাল সিএনজিতে আড়াইহাজার বাজার ভাড়া ৩০/-টাকা। আড়াইহাজার থেকে সিএনজিতে গোপালদী, ভাড়া ২৫/-টাকা। কুড়িল ফ্লাইওভারে ৩০০ফিট ক্রসিং থেকে লোকাল টেক্সিতে গাউছিয়া। ভাড়া ৮০/- টাকা। গাউছিয়া নেমে একটু সামনে যেয়ে লোকাল সিএনজিতে আড়াইহাজার বাজার ভাড়া ৩০/-টাকা। আড়াইহাজার থেকে সিএনজিতে গোপালদী, ভাড়া ২৫/-টাকা। জমিদার বাড়ি "গোপালদী জমিদার বাড়ি - আড়াইহাজার উপজেলা তথ্যবাতায়ন"। ২৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  "ঘুরে আসুন গোপালদী জমিদার বাড়ি - বেঙ্গলীবার্তা ডটকম"। ১৩ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭।  হিন্দুদের ক্ষয়ে যাওয়া ইতিহাস সদাসদী জমিদার বাড়ি - এইবেলা ডটকম[স্থায়ীভাবে অকার্যকর সংযোগ]